ตลาดหุ้นเอเชียเพิ่มขึ้นเช้านี้ ขานรับข้อมูลเศรษฐกิจสหรัฐ
ตลาดหุ้นเอเชียปรับตัวขึ้นในช่วงเช้าวันนี้ ขานรับข้อมูลยอดค้าปลีกเดือนพ.ค.ของสหรัฐ ขณะเดียวกันเงินเยนที่อ่อนค่ายังช่วยหนุนตลาดหุ้นญี่ปุ่นทะยานขึ้นด้วย
12 มิ.ย. 2558

สำนักข่าวอินโฟเควสท์ รายงานตลาดหุ้นเอเชียปรับตัวขึ้นในช่วงเช้าวันนี้ ขานรับข้อมูลยอดค้าปลีกเดือนพ.ค.ของสหรัฐ ขณะเดียวกันเงินเยนที่อ่อนค่ายังช่วยหนุนตลาดหุ้นญี่ปุ่นทะยานขึ้นด้วย
ดัชนี MSCI Asia Pacific เพิ่มขึ้น 0.2% สู่ระดับ 147.81 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 20,431.78 จุด เพิ่มขึ้น 48.81 จุด, ดัชนี SSE Composite ตลาดหุ้นจีนเปิดวันนี้ที่ 5,143.34 จุด เพิ่มขึ้น 21.75 จุด, ดัชนี HSI ตลาดหุ้นฮ่องกงเปิดวันนี้ที่ 27,082.60 จุด เพิ่มขึ้น 174.75 จุด, ดัชนี TAIEX ตลาดหุ้นไต้หวันเปิดวันนี้ที่ 9,304.75 จุด เพิ่มขึ้น 2.26 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,068.45 จุด เพิ่มขึ้น 11.84 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,350.77 จุด เพิ่มขึ้น 3.10 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,740.99 จุด เพิ่มขึ้น 6.23 จุด
ตลาดหุ้นเอเชียได้รับปัจจัยหนุนหลังจากที่กระทรวงพาณิชย์สหรัฐระบุว่า ยอดค้าปลีกพุ่งขึ้น 1.2% ในเดือนพ.ค. สู่ระดับ 4.449 แสนล้านดอลลาร์ ซึ่งใกล้เคียงกับการคาดการณ์ของนักวิเคราะห์ และบ่งชี้ว่าผู้บริโภคเพิ่มการใช้จ่ายหลังจากมีท่าทีระมัดระวังในช่วงต้นปี